alexandrainst/scandi-wiki huggingface dataset:
Sigrun Eng

Sigrun Johanne Eng () er ein politikar fødd i Sør-Fron som representerte Buskerud fylke og Arbeidarpartiet på Stortinget i tida 1993-2009.

Eng er utdanna gartnar og blomsterdekoratør, og arbeidde som sjølvstendig næringsdrivande på Gol frå 1978 til -96. Ho var medlem av Gol kommunestyre 1983-91, dei fire siste åra som medlem av formannskapet.

I 1993 vart Eng vald inn på Stortinget for Arbeidarpartiet, og vart sidan attvald tre gongar. Ho var medlem av Næringskomiteen i den fyrste og den siste fireårsperioden ho hadde sete på Stortinget. I dei mellomliggjande åtte åra, 1997-2005, var ho medlem av Samferdslekomiteen.

Etter ho forlet Stortinget, dreiv Eng vidare blomsterforretninga si på Gol.

Kjelder
Stortinget.no - Biografi

Folk frå Sør-Fron
Folk frå Gol
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Edward Snowden

Edward Joseph Snowden () er ein tidlegare tilsett ved CIA som i juni 2013 gav hemmelegstempla informasjon om USA sitt spionprogram Prism til The Washington Post og The Guardian. Dokumentasjonen som han gav til avisene synte at USA driv omfattande spionasje ved å avlytta Internett-trafikk og at fleire store føretak i USA har vore pressa til å gi frå seg opplysningar om kundar. Den 21. juni 2013 vart han skulda for brot på spionparagrafen av 1917 i USA, men han greidde å rømme til Moskva før han vart arrestert.

Asyl i Russland 

Snowden vart etter ca. ein månads ophold i transithallen i Moskva-Sjeremetevo Internasjonale Lufthavn tildelt eitt års mellombels asyl i Russland, som han, då denne perioden tok ende, fekk forlenga i 3 år.

Sidan Snowden fekk asyl i Russland har han av amerikanske politikarar vorte anklaga for å vere russisk spion, noko som FBI ikkje har lukkast bevise. Snowden forklarte i eit intervju med "Norddeutscher Rundfunk" i januar 2014 at dersom han skulle venda attende til USA, ville han verta utsett for ein skinnrettargang, og at ei rekkje amerikanske tenestemenn har uttrykt ynskje om å sjå honom død.
Snowden lever framleis (2018) i Moskva, betaler husleige og andre utgifter ved å halda foredrag og intervju.

Prisar 
 2014 – Right Livelihood Award
 2015 – Bjørnsonprisen
 2016 –  Ossietzky-prisen

Referansar 

Spionasje
Varslarar
Ranveig Frøiland

Ranveig Hjørdis Frøiland () er ein norsk politikar for Arbeidarpartiet frå Sund i Hordaland. Frå desember 1996 til regjeringa gjekk av i oktober 1997 var ho olje- og energiminister i Regjeringa Jagland. Ho var stortingsrepresentant for Hordaland fylke i tidsrommet 1985 til 2005.

Frøiland arbeidde som kontorist i eit par tiår før ho i 1985 vart ho vald inn på Stortinget hausten 1985. Ho var elles varaordførar i Fjell kommune 1983-85. I sin fyrste periode på Stortinget var ho medlem av sjøfarts- og fiskerikomiteen, deretter var ho medlem av kyrkje- og undervisningskomiteen i vel eitt år, 1989-90. Frå november 1990 var ho med i energi- og industrikomiteen, som nestleiar frå 1993 til 18. desember 1996. Frøiland vart då utnemnd til ståtsråd og sjef for Olje- og energidepartementet. Frå hausten 1997 til mars 2000 var ho medlem av finanskomiteen, deretter leia ho kyrkje-, forsknings- og utdanningskomiteen til nytt storting vart vald i 2001. Ho hamna så på ny i finanskomiteen i sin siste peroiode opå Stortinget.

Frøiland var ein av riksrevisorane i perioden 2006-09. Ho har også vore styreleiar i Helse Bergen.

Kjelder
 Stortinget.no - Biografi

Norske olje- og energiministrar
Statsrådar i Regjeringa Jagland
Ap-statsrådar
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar frå Ap
Stortingsrepresentantar for Hordaland
Folk frå Sund
Mamoudzou

Mamoudzou er hovudstaden i det franske oversjøiske departementet Mayotte i Indiahavet.
Han ligg på den største øya i departementet, Grande-Terre eller Mahoré. Mamoudzou er den folkerikaste kommunen i øya, og rundt 27 % av øybuane bur der.
Mamoudzou blei gjort til hovudstad i 1977, etter Dzaoudzi på den mindre øya Petite-Terre eller Pamanzi.

Mamoudzou ligg nordaust på Mahoré, vest for sundet mot Pamanzi. Det er herfrå båtkontakten med den mindre øya føregår.

Mamoudzou er ein kommune som er delt i tre kantonar: Mamoudzou I (Mamoudzou Kawéni), Mamoudzou II (M’Tsapéré Cavani) og Mamoudzou III (Passamainti, Itoundzou 1, Itoundzou 2 og Vahibéni).

I sentrum av byen ved hamna finst ein statue av Zaïna Mdéré, som kjempa for at Mayotte skulle fortsette å høyra til Frankrike medan Komorane fekk sjølvstende, og marknaden i byen. På Mahabou-odden ligg grava til Andrianantsouly, den siste sultanen av øya. I M’Tsapéré-området i sør ligg den kvite Balamanga-moskéen og bygningar frå kolonitida. Kaweni i nord er eit industriområde som også har ein yrkesfagleg vidaregåande skule.

Mamoudzou huser dei fleste sentrale tenestene i Mayotte, mellom anna det sentrale sjukehuset og biblioteket.

Kjelder

Bakgrunnsstoff
Offisiell nettstad , villedemamoudzou.fr

Hovudstader i Afrika
Mayotte
Prefektur i Frankrike
Satpurafjella

Satpurafjella er ei fjellkjede i sentrale India som går frå aust i Gujarat, austover gjennom Maharashtra og Madhya Pradesh til Chhattisgarh. Ho omfattar fjelltoppar som er over 1200 meter høge. Namnet «Satpura» tyder 'sju foldar/fjell'. Nord i Satpurafjella finn ein Mahadeo-åsane. Rajpipla-åsane ligg i vest og Maikala-kjeda i aust.

Chhindwara er ein større by i fjellkjeda. Det finst fleire turistbyar her, som Chikhaldara og Pachmarhi. Nokre er også valfartsstader, som Amarkantak, Toranmal og dsjainstaden Muktagiri.

Geografi
Fjellkjeda går parallelt med Vindhyafjella i nord, og desse to kjedene skil Gangessletta i nord frå Deccan i sør. Narmadaelva renn i ei senking mellom Satpura og Vindhya, og ber med seg mykje vatn frå nordsida av Satpurafjella til Bengalbukta. Taptielva tek det meste av vatnet frå sørsida  og renn ut i Arabiahavet ved Surat. Mahanadielva ber vatn frå austsida av Satpurafjella. I aust møter Satpurafjella åsane i  Chota Nagpur-platået.

Den austlege delen av fjella har mykje meir nedbør enn vest. I søraust finst mangan og kol. Store delar av Satpurafjella var tidlegare skogdekte, men mykje av dette er no blitt hogd. I dei små områda som er att finst fleire store pattedyr, som bengaltiger (Panthera tigris), gaur/indisk bison (Bos gaurus), villhund (Cuon alpinus), leppebjørn (Melursus ursinus), firhornantilope (Tetracerus quadricornis) og hjorteantilope (Antilope cervicapra). Fleire område er verna, som Satpura, Bandhavgarh, Gugamal og Kanha nasjonalpark og tigerreservat, Melghat tigerreservat og Bori og Shoolpaneshwar dyrereservat, medan Pench nasjonalpark ligg like sør for fjella. Det skal vera i områda ved Kanha nasjonalpark at Rudyard Kipling fann inspirasjon til Jungelboka.

Gondfolk som lever her brukte driva svibruk. Det blir elles drive jordbruk i dalane i Mahadeo-åsane. Menneske og ville dyr har ført til konfliktar, og det er gjort fleire forsøk på å flytta folk ut av reservatområda, nokre med meir hell enn andre.

Bakgrunnsstoff
 satpuda.org (miljøvernorganisasjon knytt til fjellkjeda)

Kjelder

Denne artikkelen bygger på «Satpura Range» frå ,  den 30. juni 2013.  
 

Fjell i India
Gujarat
Maharashtra
Madhya Pradesh
Chhattisgarh
Grim kyrkje

Grim kyrkje er ei arbeidskyrkje frå 1969 i Kristiansand kommune, Agder fylke. Byggverket er i betong og har 385 sitjeplassar. Arkitekt for kyrkja var Alv Erikstad.

Bakgrunnsstoff
 
 

Kyrkjer i Kristiansand
Kyrkjer i Kristiansand Domprosti
Kulturminne i Kristiansand
Arbeidskyrkjer
Norske kyrkjer frå 1969
Tveit kyrkje i Kristiansand

Tveit kyrkje er ei langkyrkje frå 1100-talet i Kristiansand kommune, Agder fylke. Byggverket er i stein og har 450 sitjeplassar. I 1867 vart det bygd på eit våpenhus i tre. 

Altartavla er frå rundt 1650 og er laga av Gottfried Hendtzschel.

Det er kyrkjegard ved kyrkja. Sørvest for kyrkja er prestegarden.

Kjelder

Bakgrunnsstoff 
 

Norske steinkyrkjer frå mellomalderen
Langkyrkjer i Agder og Telemark bispedømme
Kyrkjer i Kristiansand
Kulturminne i Kristiansand
Freda bygg i Agder
Valkyrkjer i 1814
Randesund kyrkje

Randesund kyrkje er ei krosskyrkje frå 1864 på Frikstad i Randesund i Kristiansand kommune, 
Agder fylke. Byggverket er i tre og har 500 sitjeplassar. Arkitekt for kyrkja var Christian H. Grosch og byggmeister
Mikael Mortensen.

Altartavla har motivet Den heilage nattverden og er laga av Olaf Hasaas etter originalen i Risør kyrkje. Døypefont og preikestol er i tre.

Kjelder
Alf Henry Rasmussen (red.): Våre kirker - norsk kirkeleksikon, Vanebo forlag 1993, side 509, ISBN 82-75-27022-7
 
 Om Randesund menighet

Bakgrunnsstoff
 

Krosskyrkjer i Noreg
Christian H. Grosch
Kyrkjer i Kristiansand
Kyrkjer i Kristiansand Domprosti
Norske kyrkjer frå 1864
Kulturminne i Kristiansand
Vaskerom

Vaskerom er eit eige rom som blir brukt til klesvask. Dette er som regel eit våtrom med vask, vaskemaskin, eventuelt også tørketrommel, tørkeskap eller tørkesnorer. Ein kan også ha strykebrett eller tøyruller her, i nokre høve også symaskin og sybord.

I vaskerom kan ein også ha system for lagring av skitne og reine klede, som skittentøyskorg, hyller eller skap. 

Større vaskerom for ein fellesskap, som burettslag, blir ofte plassert i ein vaskekjellar. Vaskeri kan vera større vaskerom knytt til storhushaldningar og institusjonar, eller ein stad der det føregår klesvask for mange forskjellige folk eller verksemder.

Kjelder

Vaskerom med stil, nrl.digitalebilag.no
Alexander Berg, Orden på vaskerommet, Bonytt 20.02.2013 (klikk.no)

Rom
Klesvask
Krossprosesjon

Krossprosesjon er ei kristen handling der ein kross blir boren fremst i eit høgtideleg opptog. Dette kan gjerast som start på ei gudsteneste eller som ein del av han, og kan finna stad inni ei kyrkje eller utandørs. Ofte blir det brukt særskilde prosesjonskrossar som er lette å bera og vil vera synlege for folkemengda, i krossprosesjonar.

Katolske krossprosesjonar

I den katolske kyrkja byrjar ein messer ved ein prosesjon leia av ein krossberar med ein kross. Det finst også rituale for krossprosesjonar utandørs, som relikvieprosesjonar, helgenprosesjonar og prosesjonar mot tørke, uvêr og ulukker.

Ortodokse krossprosesjonar

Lengre krossprosesjonar er særleg utbreidde i den ortodokse kyrkja. Dei føregår ved at ein kyrkjelyd følgjer ein kross og andre symbol, som lykter og ikon, borne av geistlege. Prosesjonane kan gå frå ei kyrkje til ein særskild stad, eller rundt ei kyrkje tre gonger. Krossprosesjonar finn stad ved kyrkjehøgtider, som den stille veka og helgenfestdagar, og gravferder.

Krossprosesjonar (russisk , Krestnyj khod) er eit viktig motiv i russisk kunst, og er mellom anna kjend frå eit måleri av Ilja Repin.

Sjå òg
 Krossvandring
 Krossvegsandakt

Kjelder

Processions, Catholic Encyclopedia
The Cross and Crucifix in Liturgy, Catholic Encyclopedia
Ministry of Cross Bearers , stbernardine.org
ALTAR SERVER GUIDE, thesacredheart.com

Denne artikkelen bygger på «Crucession» frå ,  den 30. juni 2013.

Bakgrunnsstoff

Korsprosesjon i Ukraina til minne om 1700-årsjubileet for ediktet i Milano , ortodoksmoss.com

Ortodoks kristendom
Kristen utøving
Påske
Dødsskikkar
Antoine Lavoisier

Antoine Laurent Lavoisier () var ein fransk adelsmann, ofte kalla far til den moderne kjemien, som har ein framståande plass i historia til kjemien og biologien. Lavoisier var med på å skape det metriske systemet, og samanfatte den fyrste utvida lista over grunnstoff, dessutan ytte han sitt i å reformere terminologien innan kjemien. Han namngav både oksygen, i 1778, og hydrogen, i 1783, og peika på at det då ukjende stoffet silisium måtte finnast i 1787. Han var også den fyrste som godtgjorde at svovel var eit stoff (1777), meir enn eit kjemisk blandingsmateriale. Han oppdaga at trass i at materien kan endre form, så er massen alltid den same.

Lavoisier var ein administrator av skatteomsynet Ferme Générale og ein mektig medlem i mange andre aristokratiske forsamlingar. Desse politiske og økonomiske stillingane sette han i stand til å koste dei vitskaplege undersøkingane hans. Medan den franske revolusjonen var på sitt mest hektiske, skulda Jean-Paul Marat han for å selje forfalska tobakk og andre misgjerningar, og Lavoisier vart til sist giljotinert eitt år etter Marat døydde.

Kjelder
Denne artikkelen bygger på «Antoine Lavoisier» frå ,  den 30. juni 2013.  
 
Denne artikkelen bygger på «Antoine Lavoisier» frå ,  den 31. august 2014. 
 oppgav desse kjeldene: 
«Lavoisier, Antoine», Encyclopædia Britannica. 2007. Encyclopædia Britannica Online. 24 July 2007.

Bakgrunnsstoff

Panopticon Lavoisier - fransk/engelsk nettstad om Lavoisier

Franske kjemikarar
Kjemikarar på 1700-talet
Folk frå den franske revolusjonen
Mahanadi

Mahanadi ('Stor elv') er ei elv i India som renn gjennom dei austlege delstatane Chhattisgarh og Orissa. Ho har utspring i Satpurafjella i Madhya Pradesh sentralt i India og renn austover til munninga i Bengalbukta. Ho er rundt 860 km lang og har eit nedslagsfelt på rundt 141 600 km². Mesteparten av Chhattisgarh, store delar av Orissa og delar av Jharkhand og Maharashtra høyrer til nedslagsfeltet.

Mahanadi er oppdemd til vasskraft ved Sambalpur, der Hirakud-dammen som har danna ein 55 km lang kunstig innsjø. Etter dammen renn elva gjennom kløfter i Eastern Ghats før ho renn ut i Bengalbukta gjennom fleire munningar. Ved ein av munningane ligg valfartsbyen Puri.

Bakgrunnsstoff 
Mahanadi River , nasa.gov

 Bargarh district topography
Orissa Govt. blamed for declining quality of river water

Kjelder

Elvar i India
Chhattisgarh
Orissa
William Dobson

William Dobson () var ein av dei fyrste namnkjende, engelske målarane. Han er særleg kjend som portrettmålar.

Liv og gjerning
Dobson, som var son til ein dekoratør, var elev hos William Peake og gjekk kanskje i lære hos Francis Cleyn i heimbyen London. Ein reknar med at han må ha hatt tilgang til dei kongelege kunstsamlingane, og slik har kopiert verk av Tizian og Anthonis van Dyck. Både i farge og form liknar bileta hans på venetianske måleri, derimot var han heller lite påverka av Dyck målarstil. Dyck introduserte Dobson for den engelske kongen. Både kongen, familien hans og andre hoffolk vart etter tur portrettert av Dobson.

Under den engelske borgarkrigen busette Dobson seg i Oxford og måla portrett av mange av dei leiande krigarane. Portrettet av den framtidige kongen Karl II, som då var tolv gammal, er kanskje hans fremste verk. Biletet har ein stil som syner påverknad frå barokken. Han måla også Pfalz-fyrstane Rupert og Moritz.

Om lag 60 av Dobsons verk er bevart for ettertida, flest portrett i halvfigur datert til 1642 eller seinare. Då Oxford fall i hendene på rundhovuda vende Dobson tilbake til London. Der var han utan både økonomisk stønad og vern. Han vart fengsla og døydde i armod 36 år gammal.

Bakgrunnsstoff

Kjelder
Denne artikkelen bygger på «William Dobson» frå ,  den 1. juli 2013.  
 

Engelske målarar
John Robert Cozens

John Robert Cozens () var ein britisk landskapsmålar, fødd og død i London. Med sine teikningar og akvarellar, laga etter direkte naturstudiar, spela han ei framskoten rolle i utviklinga av det britiske landskapsmåleriet.

Liv og gjerning
Cozens var son til den russiskfødde teiknaren og akvarellmålaren Alexander Cozens. Han gjekk i lære hos far sin og hadde si fyrste utstilling av teikningar hos Society of Artists i 1767. År 1776 viste han eit stort oljemåleri på Royal Academy of Arts i London.

Tida 1776-79 oppheldt han seg delvis i Sveits og Italia, der han teikna Alpane og italienske utsikter. Etter eit par år i London, la så han og forfattaren William Beckford ut på ei lengre reise i Italia. Cozens budde då ei stund i Napoli, før han vende tilbake til England i 1783. Nokre år seinare publiserte han ei rad tolkingar med tre og skogar. Royal Academy fekk då høve til å ta inn verka hans. Kunstinstitusjonen forkasta tilbodet, då bileta ikkje vart rekna som korrekt kunst.

42 år gammal vart Cozens råka av eit nervesamanbrot og vart innlagd på Bethlem Royal Hospital asyl. Overlækjaren, doktor Thomas Monro, var ein engasjert kunstsamlar og såg Cozens briljans og kjøpte samlinga hans.

Cozens måla all sin dag på ein primitiv, nesten overflatisk måte, noko som gjer at fleire av verka hans langt på veg ser ut som farga stikk. Hans akvarellar med sine spesielle, atmosfæriske effektar og illusjonar hadde ein viss innverknad på målarane Thomas Girtin og William Turner.

Galleri

Kjelder
Denne artikkelen bygger på «John Robert Cozens» frå ,  den 1. juli 2013.

Bakgrunnsstoff

Britiske målarar
David Wilkie

David Wilkie () var ein skotsk målar som frå 1830 var hoffmålar i Storbritannia, og som vert rekna som ein av grunnleggjarane av målarkunsten i Skottland.

Liv og gjerning

Wilkie byrja studere kunst i Edinburgh i 1799. Fire år seinare fekk han pris for biletet Kallisto i badet med Diana. Frå 1805 studerte han ved Royal Academy of Arts i London, der han fekk merksemd for måleri som til dømes Lokalpolitikaren og Den blinde felespelaren. I 1811 vart han teken opp som medlem av kunstakademiet. Dei komande åra måla han bilete som Introduksjonsbrevet og Testementet vert opplese.

År 1825 la Wilike ut på ein rundtur på det europeiske kontinentet. Gjennom ein treårsperiode besøkte han Frankrike, Tyskland, Italia og Spania. Under denne reisa endra han både stil og tema. I staden for ei nøyaktig penselføring valde han å måle med brei pensel. Gjennom sine studium av gamla meistrar, mellom andre Correggio, Rembrandt og Diego Velázquez fekk bileta hans ein lettare karakter, dei meir ymta frampå enn avdekte. Måleri som Spansk posada og Jenta frå Zaragoza er døme på dette.

Så småningom gjekk Wilkie over til å måle historiske bilete og portrett. Best kjend av historiemåleria er Knox deler ut sakramentet; andre er Columbus og egget og Maria Stuarts flukt. Mellom portretta hans merker framstillingane av kong Georg, dronning Victoria, lady Lyndhurst, sir James MacGregor, hertugen av Wellington og landskapsmålaren Thomas Daniell seg ut.

Frå 1830 var Wilkie «kongens målar» og vart i 1836 slått til riddar. År 1840 reiste han til Konstantinopel, der han måla eit portrett av sultanen Abdülmecit. Deretter besøkte han Palestina og Egypt, men vart sjuk i Alexandria. Han døydde ombord på ein fregatt ved Malta og liket vart senka i havet.

Kjelder
Denne artikkelen bygger på «David Wilkie» frå ,  den 1. juli 2013.

Bakgrunnsstoff

Britiske målarar
Skotske målarar
Målarar frå 1800-talet
Folk frå Fife
Bharata

Bharata (devanagari भरत) er ein konge frå indisk mytologi som er stamfar til hovudpersonane i eposet Mahabharata. Han er omtalt i hindu- og djainteologi. Bharatanamnet går att både i namnet på slekta etter han, tittelen til Mahabharata og i det lokale namnet til India, Bharat eller Bhārata Mātā, 'Mor India'.

Soge
Bharata var son av Sjakuntala og kong Dusjyanta av Hastinapura. Dei to hadde møtt kvarandre i skogen der ho var blitt oppdregen av ein heilag einebuar. Dusjyanta gav Sjakuntala ein ring og lova å koma attende til henne. Han drog tilbake til palasset sitt og kom ikkje tilbake. Etter at 
Sjakuntala fødde ein son som var fager, klok og sterk. Han blei kalla Sarvadamana. Då guten var større drog dei til Dusjyanta sin hovudstad. Då dei kom fram sa kongen at han ikkje kjende Sjakuntala att, og ho hadde mista ringen på ferda. Først då ein fiskar hadde funne ringen inni ein fisk, og Sjakuntala hadde overtydd kongen gjennom ei rekkje argument, vedkjende han seg ekteskapet med henne. Dusjyanta tok til seg guten som sonen sin og gav han namnet Bharata. Bharata blei seinare konge over «alle kongane på jorda», altså eit stort indisk rike. Herskarane som stamma frå han bar namnet Bharata.

Namnet Bharata
Bharata er også namnet til ein bror av Rama i Ramayana, til ein son av den første djain-tirthankaraen (vismannen) Rishabha og til Bharata Muni, forfattaren av det klassiske verket Natyashastra om indisk scenekunst frå ei tid mellom 200 f.Kr. og 200 e.Kr. Den klassiske sørindiske danseforma bharatanatyam inneheld også dette namnet.

Kjelder

Denne artikkelen bygger på «Bharata» frå , og «Bharata (emperor)» frå  den 1. juli 2013.  

SECTION LXXIV (Sambhava Parva continued), engelsk Mahabharata-omsetjing ved sacred-texts.com
 Donald A. Mackenzie, Indian Myth and Legend [1913] ved sacred-texts.com

Indisk mytologi
Mahabharata
Indiske nasjonalsymbol
Namn knytte til hinduismen
Kakaomøll

Kakaomøll er ein sommarfuglart i familien pyralidar (Pyralidae). Han er liten og gråbrun og lever av tørre planteprodukt, som kakaobønner, tobakk, korn og tørka frukt og nøtter. Kakaomøll er utbreidd over store delar av verda og held gjerne til i sjokoladefabrikkar, bakeri, kornlager og liknande. 

Kakaomøll er eit vanleg skadedyr. Han kan importerast til nordlege område frå sørlege og kan bli talrik i oppvarma lagerrom.

Møllen har eit vingespenn på 14–20 mm.
Larvane er 12-14 mm store og kvitgule til lysebrune. Dei utviklar seg i plantemateriale som dei spinn saman med trådar.

Kjelder

kakaomøll (28.02.2013) i Store norske leksikon.

Denne artikkelen bygger på «Ephestia elutella» frå ,  den 2. juli 2013. 
 oppgav desse kjeldene: 
  (1942): Eigenartige Geschmacksrichtungen bei Kleinschmetterlingsraupen ["Strange tastes among micromoth caterpillars"]. Zeitschrift des Wiener Entomologen-Vereins 27: 105-109 [in German]. PDF fulltext
  (2009): Markku Savela's Lepidoptera and some other life forms – Ephestia elutella. Version of 2009-APR-25. Retrieved 2010-APR-10.

Bakgrunnsstoff
Kakaomøll ved ukmoths.org.uk
Kakaomøll ved Lepidoptera of Belgium

Pyralidar
Sommarfuglar
Skadedyr
Partisk

Partisk eller parthisk er eit mellomiransk språk som blei snakka av partarane frå det som i dag er nordaustlege Iran. Det var offisielt språk i Partia, eit rike som varte frå rundt 100-talet f.Kr. til 200-talet e.Kr. Partisk er hovudsakleg kjend frå manikeiske tekstar og talrike inskripsjonar.

Kjelder

 partisk – 3 (27.02.2013) i Store norske leksikon.

Iranske språk
Partia
Utdøydde språk i Asia
Einskildspråk
Louis Pouzin

Louis Pouzin () er ein fransk informatikkingeniør. Han er kjent for å ha utvikla CYCLADES, som var ein tidleg versjon av eit pakkesvitsja nett , der det var sendaren som var ansvarleg for at pakkane kom fram. Det var Pouzin som innførte omgrepet datagram. Mange av konsepta nytta i CYCLADES vart tekne opp i IP.

Referansar

Sjå òg 
 Paul Baran
 Vint Cerf
 Donald Davies

Franske ingeniørar
Datanett
Frisch

Frisch er eit slektsnamn som kan visa til:

 Karl Ritter von Frisch (1886–1982), austerriksk zoolog
 Ragnar Frisch (1895–1973), norsk økonomo
 Otto Robert Frisch (1904–1979), austerriksk-britisk fysikar

Tyske slektsnamn
Norske slektsnamn
Secret (Take You Home)

«Secret (Take You Home)» er ein elektropopsong skriven av ei rekkje låtskrivarar for det niande studioalbumet til Kylie Minogue, Body Language (2003). Songen hadde ein avgrensa utgjeving i byrjinga av 2004 i Taiwan.

Komposisjon 
«Secret (Take You Home)» er ein dansepopsong med sterke elektroniske element. Songen inneheld òg framtredande R&B-element. Teksta fortel om Minogue møte ein gut og lurar på om han kan vere kjæraste med henne eller ikkje.

Prestasjon i konsert 
Minogue framførte songen på Money Can't Buy, ein invitasjonskonsert for albumet Body Language. Førestillinga vart brukt som ein salgfremmende video for singelen.

Format og sporliste 
Salsfremmende CD-singel
«Secret (Take You Home)» – 3:15
«Slow» – 3:13
«Slow» (Chemical Brothers Remix) – 7:03

Kjelder 

Denne artikkelen bygger på «Secret (Take You Home)» frå , den 2. juli 2013.

Bakgrunnsstoff 
Songteksten på den offisielle nettstaden til Minogue 

Kylie Minogue-songar
Songar frå 2003
Singlar frå 2004
Udzima wa ya Masiwa

«Udzima wa ya Masiwa» (komorisk for 'Unionen av dei store øyane') er nasjonalsongen til Komorane. Øystaten i Indiahavet tok i bruk då han fekk sjølvstende i 1978. Teksten blei skriven av Said Hachim Sidi Abderemane, som også komponerte melodien saman med Kamildine Abdallah.

Mayotte, som framleis er eit fransk territorium men som Komorane gjer krav på, er nemnd i songen.

Første verset

Kjelder
Comoros: Udzima wa ya Masiwa ved nationalanthems.me

Bakgrunnsstoff
Comoros: Udzima wa ya Masiwa ved nationalanthems.me
MIDI-fil
mp3-fil 

Nasjonalsongar
Komorane
Songar frå 1978